20.ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ  ΚΑΙ ΥΓΕΙΑΣ ΠΡΟΝΟΙΑΣ ΚΑΙ   ΚΟΙΝ. ΑΣΦΑΛΙΣΕΩΝ Αριθ. Γ4β/Φ.32/οικ.3298  της 24 Δεκ. 1987/29 Ιαν. 1988 (ΦΕΚ Β΄ 39)  Τροποποίηση και συμπλήρωση απόφασης σχετικά με τη χορήγηση επιδόματος σε άτομα με ειδικές ανάγκες.  Έχοντας υπόψη: 1.Τον Α.Ν. 421/37 «περί διαθέσεως εσόδων τινών υπέρ της Κοινωνικής Πρόνοιας».  (Αντί για τη σελ 68,15(β) Σελ. 68,15(γ) Τεύχος 1303 Σελ. 37 Άτομα με ειδικές ανάγκες - Υπερήλικες - Χρόνια Πάσχοντες 35.Β.β.15-20    2.Το Νόμ. 958/79 (ΦΕΚ 191/79 τ.Α΄) σχετικά με προστασία τυφλών κλπ. 3.Την Κοινή Υπουργική απόφαση Γ4/Φ.421/οικ. 1143/85 (άρθρ. 2) (ΦΕΚ 228/85 τ.Β΄) σχετικά με την αύξηση χρηματικού βοηθήματος στους τυφλούς. 4.Την Κοινή Υπουργική Απόφαση Γ4β/Φ.422/ οικ.1142/85 (άρθρ. 3) (ΦΕΚ 228/85) σχετικά με την αύξηση χρηματικού βοηθήματος Κωφαλάλων. 5.Την Κοινή Υπουργική απόφαση 115750/3006/ 10.9.81 (ΦΕΚ 572/81/τ.Β΄) σχετικά με την εφαρμογή προγράμματος επιδότησης στους τετραπληγικούς-παραπληγικούς και την Κοινή Υπουργική απόφαση Γ4/Φ.29/οικ.1931/82 (ΦΕΚ 724/82 τ.Β΄) με την οποία το παραπάνω πρόγραμμα επεκτάθηκε στους ακρωτηριασμένους. 6.Την Κοινή Υπουργική απόφαση Γ4α/Φ.167/ 2369/82 σχετικά με την τροποποίηση του προγράμματος επιδότησης ατόμων που πάσχουν από συγγενή αιμολυτική αναιμία. 7.Την Κοινή Υπουργική απόφαση Γ4β/Φ.423/ οικ.1167/84 (ΦΕΚ 289/84) (άρθρ. 4) σχετικά με την τροποποίηση προγραμμάτων οικονομικής ενίσχυσης βαριά νοητικά καθυστερημένων. 8.Την Κοινή Υπουργική απόφαση Γ4α/225/οικ. 1581/85 (ΦΕΚ 279/85 τ.Β΄) (άρθρ. 4) σχετικά με την εφαρμογή προγραμμάτων οικονομικής ενίσχυσης ατόμων με βαρειές αναπηρίες 0-59 χρόνων. 9.Την Κοινή Υπουργική απόφαση Γ4α/Φ.224/οικ. 1434/84 (άρθρ. 4) σχετικά με την εφαρμογή προγραμμάτων οικονομικής ενίσχυσης ατόμων με εγκεφαλική παράλυση έως 18 χρονών. 10.Την κοινή απόφαση 1358/2.10.87 του Πρωθυπουργού και του Υπουργού Υγείας, Πρόνοιας και Κοινωνικών Ασφαλίσεων σχετικά με ανάθεση αρμοδιοτήτων στους Υφυπουργούς Υγείας, Πρόνοιας και Κοινωνικών Ασφαλίσεων. 11.Την κοινή απόφαση του Πρωθυπουργού και του Υπουργού Οικονομικών 2389/87 ΦΕΚ 81Β΄/ 13.2.87 «Ανάθεση αρμοδιοτήτων στον Υφυπουργό Οικονομικών», αποφασίζουμε: Κριτήρια Οικονομικής Αδυναμίας Άρθρ.1.-(Καταργήθηκε από την παρ. 2 της Γ4β/Φ 32/οικ.591/7 Φεβρ.-8 Μαρτ. 1989 (ΦΕΚ Β΄ 174), κατωτ. αριθ. 23). Κατάργηση κοινωνικοοικονομικής έρευνας Άρθρ.2.-1)Η υποχρέωση μετάβασης των Κοινωνικών Λειτουργών ή άλλων εντεταλμένων οργάνων της αρμόδιας υπηρεσίας (Δ/νση ή Τμήμα Κοινωνικής Πρόνοιας) στις κατοικίες των ατόμων με ειδικές ανάγκες, που πρόκειται να τους χορηγηθεί οικονομική ενίσχυση ή ήδη τους χορηγείται (περιπτώσεις αναθεώρησης) για τη διενέργεια κοινωνικοοικονομικής έρευνας, προς εξακρίβωση της οικονομικής τους κατάστασης, καταργείται, πλην των περιπτώσεων που υπάρχουν σοβαρές ενδείξεις ή βάσιμα στοιχεία για απόκρυψη εισοδημάτων ή υποβολή ανακριβών ή αναληθών στοιχείων.  Σελ. 68,16(γ) Τεύχος 1303 Σελ. 38 2)Οι Κοινωνικοί λειτουργοί, υποχρεώνονται να επισκέπτονται κατά τακτά χρονικά διαστήματα ή έκτακτα, όταν υπάρχει ειδικός λόγος, τις κατοικίες των επιδοτουμένων ατόμων με ειδικές ανάγκες για την παροχή σ’ αυτά, στα πλαίσια της αρμοδιότητάς τους, κάθε δυνατής ψυχολογικής και κοινωνικής βοήθειας και συμπαράστασης. Εξακρίβωση Οικονομικής Κατάστασης Άρθρ.3.-1)Η έρευνα για την οικονομική κατάσταση του προς επιδότηση ή επιδοτούμενου ατόμου με ειδικές ανάγκες, προκειμένου να ελεγχθεί αν τούτο υπερβαίνει τα οικονομικά όρια που καθορίζονται στο άρθρ. 1 της απόφασης αυτής, γίνεται ως εξής: α)Τα ενήλικα άτομα με ειδικές ανάγκες που είναι ικανά για δικαιοπραξία ή οι γονείς και κηδεμόνες των ενηλίκων ανίκανων για δικαιοπραξία, υποβάλλουν στην οικεία Διεύθυνση ή το Τμήμα Κοινωνικής Πρόνοιας, (εκτός από τα δικαιολογητικά που προβλέπονται για κάθε απόφαση) και εκκαθαριστικό σημείωμα της οικείας Εφορίας, για τα εισοδήματα του ενηλίκου ατόμου, με ειδικές ανάγκες που έχει δηλώσει ότι αποκτήθηκαν το προηγούμενο οικονομικό έτος. β)Οι γονείς των ανήλικων ατόμων με ειδικές ανάγκες υποβάλλουν στην οικεία Διεύθυνση ή Τμήμα Κοινωνικής Πρόνοιας (εκτός από τα δικαιολογητικά τα προβλεπόμενα για κάθε απόφαση) και εκκαθαριστικό σημείωμα της οικείας οικονομικής Εφορίας, που θα αφορά τα δικά τους εισοδήματα, που δήλωσαν ότι αποκτήθηκαν το προηγούμενο έτος, καθώς και υπεύθυνη δήλωση του Νόμ. 1599/86 σχετικά με το ύψος του εισοδήματος του ανήλικου παιδιού τους με ειδικές ανάγκες που επιδοτείται ή πρόκειται να επιδοτηθεί. 2)Εφόσον τα άτομα που αναφέρονται στις ανωτέρω κατηγορίες δεν υποβάλλουν φορολογική δήλωση λόγω της φύσεως του επαγγέλματος τους (π.χ. αγρότες) ή για οποιοδήποτε άλλο λόγο, το εκκαθαριστικό σημείωμα της εφορίας αντικαθίσταται με υπεύθυνη δήλωση του Νόμ. 1599/86 στην οποία θα αναφέρεται: α.Ότι δεν υποβάλλουν φορολογική δήλωση. β.Το ύψος του μηνιαίου συνολικού εισοδήματος.  35.Β.β.20 Άτομα με ειδικές ανάγκες - Υπερήλικες - Χρόνια Πάσχοντες    Επανεξέταση δυνατότητας   οικονομικής ενίσχυσης Άρθρ.4.-1)Η επανεξέταση, του δικαιώματος της οικονομικής ενίσχυσης (αναθεώρηση) των ατόμων εκείνων για τα οποία δεν προβλέπονται κριτήρια οικονομικής αδυναμίας (όρια κατωτάτου εισοδήματος) για την επιδότησή τους, όπως στις περιπτώσεις των πασχόντων από μεσογειακή αναιμία, των παραπληγικών-τετραπληγικών και των βαρειά ακρωτηριασμένων στα κάτω άκρα, καταργείται. Η χορήγηση της οικονομικής ενίσχυσης στις περιπτώσεις αυτές διακόπτεται οποτεδήποτε, εφόσον διαπιστωθεί ότι δεν συντρέχουν οι προϋποθέσεις συνέχισής τους, που ορίζει η σχετική απόφαση. 2)Σε όλες τις λοιπές περιπτώσεις χορήγησης οικονομικής ενίσχυσης το δικαίωμα αυτό επανεξετάζεται τακτικά κάθε τρία χρόνια και έκτακτα όταν συντρέχει ειδικός λόγος. Ο έλεγχος της οικονομικής κατάστασης του επιδοτούμενου ατόμου με ειδικές ανάγκες και των γονιών του γίνεται σύμφωνα με τον τρόπο και τη διαδικασία που ορίζεται στο άρθρ. 3 της απόφασης αυτής. Άρθρ.5.-1)Κάθε άλλη διάταξη, απόφασης ή εγκυκλίου αντίθετη στις ρυθμίσεις της απόφασης αυτής, καταργείται. 2)Η απόφαση αυτή, η εφαρμογή της οποίας θα αρχίσει την 1.1.88 να δημοσιευθεί στην Εφημερίδα της Κυβερνήσεως.  Για την χορήγηση επιδόματος καυσίμων στα άτομα με πλήρη παράλυση των κάτω άκρων ή ακρωτηριασμό και των δύο άκρων βλέπε την με αριθ. Γ4α/Φ.15/849/15-24 Μαρτ. 1988 (ΦΕΚ Β’168) απ. Υπ. Οικον. και Υγ.,  Πρόν. και Κοιν. Ασφαλ., Τόμ. 36, σελ. 816,02.   